ନୂଆଦିଲ୍ଲୀ, ୩୧ ଅଗଷ୍ଟ (ଲୋକାଲ ୱାୟାର୍): ଖ୍ୟାତନାମା ଚଳଚିତ୍ର ନିର୍ମାତା ନୀଳମାଧବ ପା ଆଇ ଆମ୍ କଲାମ୍ ଶିଶୁ ଚଳଚିତ୍ରରୁ ପ୍ରସିଦ୍ଧି ହାସଲ କରିଥିଲେ ।
ତାଙ୍କର କାର୍ଯ୍ୟ ସମାନ ରୂପେ ପରିବେଶ ଓ ଶିଶୁମାନଙ୍କ ସମସ୍ୟା କେନ୍ଦ୍ରିତ ଥିଲା ।
ସେ ନିଜର ଆଉ ଏକ ପ୍ରକଳ୍ପକୁ ନେଇ ଉାହିତ ଅଛନ୍ତି ଯେଉଁଥିରେ ଜଣେ ଶିଶୁଙ୍କୁ ମୁଖ୍ୟ ଚରିତ୍ରରେ ଦେଖିବାକୁ ମିଳିବ ।
ଏଭଳି କାହାଣୀ ଉପରେ ନିଜର ରୁଚି ପ୍ରସଙ୍ଗରେ ସେ କହିଛନ୍ତି, ଭାରତ ହେଉଛି ଏକ ରାଷ୍ଟ୍ର ଯେଉଁଠାରେ ପିଲାମାନଙ୍କ ସଂଖ୍ୟା ୨୮.୬% ରହିଛି , ତଥାପି ଆମ ପାଖରେ ଶିଶୁ କୈନ୍ଦ୍ରିକ କିମ୍ବା ସେମାନଙ୍କ ସମସ୍ୟାଗୁଡିକ ଉପରେ ଆଲୋକପାତ କରୁଥିବା ଖୁବ୍ କମ୍ ଚଳଚିତ୍ର ରହିଛି ।
ଏହି ଚଳଚିତ୍ରରେ ର୍ନିେଶକ ଅନୁଜ ତ୍ୟାଗି ଡେବୁ୍ୟ କରିବେ ଏବଂ ତାଙ୍କର ଏହି ଚଳଚିତ୍ର ବିଶ୍ୱ ଜଣେ ଅନ୍ଧ ବାଳକଙ୍କ ଜୀବନ ଓ ସେ କିଭଳି ଚିଲିକା ହ୍ରଦ କୂଳରେ ଥିବା ଏକ ଗ୍ରାମର ହିରୋ ହୋଇପାରୁଛନ୍ତି, ତାହା ଉପରେ ପର୍ଯ୍ୟବେସିତ ।
ଏହି ଚଳଚିତ୍ରରେ ଲୋକପ୍ରିୟ ଅଭିନେତା ବିନୟ ପାଠକ୍, ଯଗ୍ୟ ଭାସିନ୍, ସାରିବ୍ ହାସ୍ମି (ଫ୍ୟାମିଲି ମ୍ୟାନ୍ ଫେମ୍) ଓ ଜାତୀୟ ପୁରସ୍କାର ବିଜେତା ଅଭିନେତ୍ରୀ ଉଷା ଯାଦବ ପ୍ରମୁଖ ଭୂମିକାରେ ନଜର ଆସିବେ ।
ବିଶ୍ୱ ଚଳଚିତ୍ରକୁ ଲକ୍ଡାଉନ୍ ଆରମ୍ଭ ହେବା ପୂର୍ବରୁ ସର୍ମ୍ପୂ ରୂପେ ଓଡିଶାର ସୌନ୍ଦର୍ଯ୍ୟତା ମଧ୍ୟରେ ସୁଟ୍ କରାଯାଇଛି ।
ବିଶ୍ୱ ଚଳଚିତ୍ରରେ ଚିଲିକା ହ୍ରଦ, ଭୁବନେଶ୍ୱର ଓ ପୁରୀର ସୌନ୍ଦର୍ଯ୍ୟକୁ ପ୍ରଦର୍ଶିତ କରାଯାଇଛି ଏବଂ ଏହି ଚଳଚିତ୍ର ପ୍ରତିଷ୍ଠିତ ବଷ୍ଟର୍ ଫିଲ୍ମ ଫେଷ୍ଟିଭାଲ (କୋପେନ୍ହାଗେନ୍, ଡେନ୍ମାର୍କ) ଏବଂ ଡାଏଟିଆଟୋ ଚିଲ୍ଡ୍ରେନ୍ ଫିଲ୍ମ ଫେଷ୍ଟିଭାଲରେ ପ୍ରଦର୍ଶିତ ହେବା ପାଇଁ ପ୍ରସ୍ତୁତ ରହିଛି ।
ଏସମ୍ପର୍କରେ ନୀଳମାଧବ କହିଛନ୍ତି, ପିଲାମାନଙ୍କ ପ୍ରସଙ୍ଗ ଉପରେ ଚଳଚିତ୍ର ସବୁବେଳେ ତାଙ୍କ କ୍ୟାରିୟରର ସବୁଠାରୁ ଗୁରୁତ୍ୱର୍ପୂ ଅଂଶ ଭାବେ ରହିଆସିଛି କାରଣ ସେ ଆଇ ଆମ୍ କଲାମ୍, ଜଲ୍ପରୀ ଓ ହାଲ୍କା ଭଳି ଫିଲ୍ମରୁ କ୍ୟାରିୟର ଆରମ୍ଭ କରିଥିଲେ ।
ନିଜର ଡେବୁ୍ୟ ଫିଲ୍ମ ସମ୍ପର୍କରେ ର୍ନିେଶକ ଅନୁଜ ତ୍ୟାଗି କହିଛନ୍ତି, ବିଶ୍ୱ ହେଉଛି ଏକ ଛୋଟ ବାଳକର କାହାଣୀ ଯିଏକି ହେଉଛନ୍ତି ଅନ୍ଧ କିନ୍ତୁ ତଥାପି ସେ ଜଣେ ହିରୋ ହୋଇପାରୁଛନ୍ତି ।
ଏହି ବିଷୟବସ୍ତୁ ଖୁବ୍ ନୂଆ ହୋଇଥିବା ବେଳେ ଆମେ ସୁଟିଙ୍ଗ୍ କରିଥିବା ସ୍ଥାନଗୁଡିକ ମଧ୍ୟ ଖୁବ୍ ସୁନ୍ଦର ରହିଛି ।
ଆମେ ଭାଗ୍ୟଶାଳୀ ଯେ, ଆମେ ଲକ୍ଡାଉନ୍ର ଠିକ୍ ଦିନକ ପୂର୍ବରୁ ଆମର ପ୍ରକଳ୍ପ ଶେଷ କରିପାରିଥିଲୁ ।
ଏହି ଫିଲ୍ମ ବଷ୍ଟର ଫିଲ୍ମ ଫେଷ୍ଟିଭାଲ ପାଇଁ ଚୟନ ହୋଇଥିବାରୁ ମୁଁ ଓ ମୋର ସମସ୍ତ ଟିମ୍ ପାଇଁ ଏହା ଏକ ଗୌରବର ବିଷୟ ।
ଭୁବନେଶ୍ୱର, ଅକ୍ଟୋବର ୨୩(ଲୋକାଲ ୱାୟାର): ବିଶିଷ୍ଟ ଚିତ୍ରଶିଳ୍ପୀ ପଦ୍ମଭୂଷଣ ଡ. ଯତୀନ ଦାସଙ୍କୁ ଦିଆଗଲା ଧର୍ମପଦ ପୁରସ୍କାର ।
ନୂଆଦିଲ୍ଲୀ ଯାଇ ଓଡ଼ିଶା ଲଳିତ କଳା ଏକାଡେମୀ ସଚିବ ଗଜେନ୍ଦ୍ର ପ୍ରସାଦ ସାହୁ ଶ୍ରୀ ଦାସଙ୍କୁ ଏହି ପୁରସ୍କାର ପ୍ରଦାନ କରିଥିଲେ ।
ଏହି ପରିପ୍ରେକ୍ଷୀରେ ଭାରତ ସରକାରଙ୍କ ଜାତୀୟ କଳା ସଂଗ୍ରହାଳୟର ମହାନିଦେ୍ର୍ଦଶକ ଅଦ୍ୱୈତ ପ୍ରସାଦ ଗଡ଼ନାୟକ ଏବଂ ବିଶିଷ୍ଟ ସ୍ଥାପତ୍ୟ ଶିଳ୍ପୀ ନିବେଦିତା ଗଡ଼ନାୟକ ମଧ୍ୟ ଯୋଗଦେଇଥିଲେ ।
ଚିତ୍ରଶିଳ୍ପୀ ପ୍ରଦୋଷ ସ୍ୱାଇଁ ଉକ୍ତ କାର୍ଯ୍ୟକ୍ରମ ପରିଚାଳନା କରିଥିଲେ । ଗତ ଅଗଷ୍ଟ ୧୦ରେ ଏକାଡେମୀ ପକ୍ଷରୁ ୨୦୦୯ରୁ ୨୦୧୫ ପର୍ଯ୍ୟନ୍ତ ୭ବର୍ଷ ପାଇଁ ୭ଜଣ ପ୍ରସିଦ୍ଧ ଶିଳ୍ପୀଙ୍କୁ ଧର୍ମପଦ ପୁରସ୍କାର ପ୍ରଦାନ କରାଯାଇଥିଲା ।
୭ଜଣ ଶିଳ୍ପୀଙ୍କ ମଧ୍ୟରୁ ୩ଜଣଙ୍କୁ ମରଣୋତ୍ତର ଭାବେ ପୁରସ୍କୃତ କରାଯାଇଥିଲା । ୨୦୧୩ ମସିହା ପାଇଁ ଶ୍ରୀ ଦାସଙ୍କୁ ଏହି ପୁରସ୍କାର ପ୍ରଦାନ କରାଯାଇଛି ।
ଭୁବନେଶ୍ୱର, ଅକ୍ଟୋବର ୨୩(ଲୋକାଲ ୱାୟାର): ଓଡ଼ିଶା କ୍ୟାଡରର ପୂର୍ବତନ ଆଇଏଏସ୍ ଅଧିକାରୀ ଡ. ବି. ଭେଙ୍କଟରମଣଙ୍କ ଦିଲ୍ଲୀସ୍ଥିତ ଆପୋଲୋ ହସ୍ପିଟାଲରେ ଚିକିତ୍ସାଧୀନ ଅବସ୍ଥାରେ ପରଲୋକ ହୋଇଯାଇଛି ।
ମୃତ୍ୟୁ ବେଳକୁ ତାଙ୍କୁ ୯୫ ବର୍ଷ ବୟସ ହୋଇଥିଲା । ୧୯୫୦ ବ୍ୟାଚର ଏହି ପୂର୍ବତନ ପ୍ରଶାସକ ଓଡ଼ିଶାର ବୌଦ୍ଧ, କେନ୍ଦୁଝର ଜିଲ୍ଲାରେ ଜିଲ୍ଲାପାଳ ଭାବେ କାର୍ଯ୍ୟ କରିବା ସହ ଓଡ଼ିଶାର ପର୍ଯ୍ୟଟନ ଓ ସଂସ୍କୃତି ଏବଂ ଗୃହ ବିଭାଗର ସଚିବ ଭାବେ କାର୍ଯ୍ୟ କରିଥିଲେ ।
ସେ ମଧ୍ୟ ୧୯୮୦ ମସିହା ଫେବ୍ରୁଆରୀ ମାସରେ ଏକ ମାସ ପାଇଁ ଓଡ଼ିଶାର ମୁଖ୍ୟ ଶାସନ ସଚିବ ଭାବେ ଦାୟିତ୍ୱ ନିର୍ବାହ କରିଥିଲେ ।
କେନ୍ଦ୍ର ପର୍ଯ୍ୟଟନ ମନ୍ତ୍ରଣାଳୟ ଏବଂ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ସଚିବ ଭାବେ ଡ. ଭେଙ୍କଟରମଣ କାର୍ଯ୍ୟ କରିଥିଲେ ।
ଓଡ଼ିଶାରେ ତାଙ୍କର କାର୍ଯ୍ୟକାଳ ସମୟରେ ଭୁବନେଶ୍ୱରସ୍ଥିତ ମ୍ୟୁଜିୟମରେ ତାଳପତ୍ର ପୋଥିର ସଂରକ୍ଷଣ, ଲକ୍ଷ୍ମଣେଶ୍ୱର, ଶତ୍ରୁଘ୍ନେଶ୍ୱର ଏବଂ ଭରତେଶ୍ୱର ଭଳି ପୁରାତନ ମନ୍ଦିରଗୁଡ଼ିକର ପୁନରୁଦ୍ଧାର ପାଇଁ ସେ ପଦକ୍ଷେପ ନେଇଥିଲେ ।
ଫୁଲବାଣୀ ସହରକୁ ପାନୀୟ ଜଳ ଯୋଗାଣ ଓ କେନ୍ଦୁଝର କଲେଜ ସ୍ଥାପନ ପାଇଁ ମଧ୍ୟ ତାଙ୍କର ଗୁରୁତ୍ୱପୂର୍ଣ୍ଣ ଅବଦାନ ରହିଥିଲା ।
ଏତଦବ୍ୟତୀତ ଚୋଳ କଳା ଓ ଇତିହାସର ଜଣେ ବିଦ୍ୱାନ ଏବଂ ଗବେଷକ ଭାବରେ ସେ ଚୌଳ ମନ୍ଦିର, କଳା, ସଂସ୍କୃତି, ଐତିହ୍ୟ ଉପରେ ଅନେକ ପୁସ୍ତକ ରଚନା କରିଛନ୍ତି ।
ଓଡ଼ିଶାର କଳା, ସଂସ୍କୃତି, ଐତିହ୍ୟ ପ୍ରତି ତାଙ୍କର ଗଭୀର ଅନୁରାଗ ଥିଲା । ସ୍ୱାଧୀନତା ପରବର୍ତ୍ତୀ ଓଡ଼ିଶାର ବିକାଶ ପାଇଁ ସେ ତାଙ୍କ ପ୍ରଶାସନିକ ଦାୟିତ୍ୱ ମଧ୍ୟରେ ବହୁ ଉନ୍ନୟନମୂଳକ କାର୍ଯ୍ୟର ଶୁଭାରମ୍ଭ କରିଥିଲେ ଏବଂ ଜଣେ ଦରଦୀ ପ୍ରଶାସକ ଭାବେ ସୁନାମ ଅର୍ଜନ କରିଥିଲେ ।
ନୂଆଦିଲ୍ଲୀ, ସେପ୍ଟେମ୍ବର ୧୪(ଲୋକାଲ ୱାୟାର): ଓଡ଼ିଶାର ସମୁଦାୟ ଜନସଂଖ୍ୟାର ୨୨.୫ ପ୍ରତିଶତ ଆଦିବାସୀ ।
ଦେଶରେ ଥିବା ୬୨ଟି ଆଦିବାସୀ ସମ୍ପ୍ରଦାୟ ମଧ୍ୟରୁ ଅଧିକାଂଶ ଓଡ଼ିଶାରେ ବସବାସ କରନ୍ତି । ସେହି ସଂପ୍ରଦାୟଗୁଡ଼ିକର ନିଜସ୍ୱ ଭାଷା ଓ ଲିପି ରହିଛି ।
୧୩ଟି ଆଦିବାସୀ ସଂପ୍ରଦାୟ ନିର୍ଦ୍ଦିଷ୍ଟ ଭାବେ ସମ୍ବେଦନଶୀଳ ଆଦିବାସୀ ଗୋଷ୍ଠୀ (ପିଭିଟିଜି) ଭାବେ ଶ୍ରେଣୀଭୁକ୍ତ ହୋଇଛନ୍ତି ।
ଆଦିବାସୀ ସଂସ୍କୃତି ଓ ଜୀବନଶୈଳୀ ଉପରେ ବିକାଶର ପ୍ରଭାବ, ଆଧୁନିକତା ସହ ସେମାନେ ତାଳ ଦେଇ ଚାଲି ପାରୁଛନ୍ତି କି ନାହିଁ, ଶିଳ୍ପାୟନ ଆଦିବାସୀଙ୍କ ପାଇଁ ବରଦାନ ନା ଅଭିଶାପ, ବନବାସୀମାନଙ୍କର ଅଧିକାର ଆଦି ସମ୍ପର୍କରେ ଓଡ଼ିଶା ଫୋରମ, ନୂଆଦିଲ୍ଲୀ ପକ୍ଷରୁ ଆସନ୍ତା କାଲି (୧୫ ତାରିଖ) ସନ୍ଧ୍ୟା ୬ଟା ୩୦ ମିନିଟରେ 'ଡିଲେମା ଅଫ୍ ଡେଭେଲପମେଣ୍ଟ- ଟ୍ରାଇବାଲ କଲଚର ଆଟ୍ କ୍ରସରୋଡ୍' ଶୀର୍ଷକ ଏକ ଜାତୀୟ ୱେବିନାର ଆୟୋଜିତ ହେବ ।
ଏହି ୱେବିନାରରେ ଅଭିଜ୍ଞ ଶିକ୍ଷାବିତ, ପରିବେଶବିତ, ଯୁବ ଗବେଷକ, ସମାଜିକ କର୍ମକର୍ତ୍ତା ଓ ପୂର୍ବତନ ପ୍ରଶାସକମାନେ ସାମିଲ ହେବେ ।
ୱେବିନାରରେ ପ୍ୟାନେଲିଷ୍ଟ ଭାବେ ମୁମ୍ବାଇର ଟାଟା ଇନଷ୍ଟିଚ୍ୟୁଟ ଅଫ୍ ସୋସିଆଲ ସାଇନ୍ସେସର ପ୍ରଫେସର ଡକ୍ଟର ବିପିନ ଜୋଜୋ, ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟର ଆନ୍ଥ୍ରୋପୋଲୋଜିଷ୍ଟ ଲୋଚନ ଶର୍ମା, ଗ୍ରୀନ୍ ନୋବେଲ ବିଜେତା ପ୍ରଫୁଲ୍ଲ ସାମନ୍ତରା, କୋରାପୁଟ ଆଦିବାସୀ ସଂଗ୍ରହାଳୟ ନିର୍ଦ୍ଦେଶକ ଗଦାଧର ପରିଡ଼ା ଏବଂ ରାୟଗଡ଼ାସ୍ଥିତ ଅଗ୍ରଗାମୀର ଅଚ୍ୟୁତ ଦାସ ଯୋଗ ଦେବାର କାର୍ଯ୍ୟକ୍ରମ ରହିଛି ।
ନୂଆଦିଲ୍ଲୀ, ମାର୍ଚ୍ଚ ୨୪(ଲୋକାଲ ୱାୟାର): ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ମଙ୍ଗଳବାର ରାତି ଦେଶବାସୀଙ୍କୁ ସମ୍ବୋଧିତ କରି ଆଜିଠୁ ଆସନ୍ତା ୨୧ ଦିନ ଦେଶବ୍ୟାପୀ ଲକ୍ ଡାଉନ ହେଲା ବୋଲି କହିବା ସହ ଏଥିରେ ସହଯୋଗ କରି ୨୧ ଦିନ ପର୍ଯ୍ୟନ୍ତ ସମସ୍ତେ ଘରୁ ନ ବାହାରିବାକୁ ହାତ ଯୋଡ଼ି ଅନୁରୋଧ କରିଛନ୍ତି ।
ଏହାକୁ ରାଜ୍ୟରେ ବିଭିନ୍ନ ମହଲରେ ସ୍ବାଗତ କରାଯାଇଛି ।
କରୋନା ସଂକ୍ରମଣ ରୋକିବା ପାଇଁ ଏହା ଠିକ୍ ପଦକ୍ଷେପ ବୋଲି ବିଭିନ୍ନ ଲୋକ କହିଛନ୍ତି।
ପ୍ରଧାନମନ୍ତ୍ରୀ ମୋଦି କହିଛନ୍ତି, ଗତ ୨୨ ତାରିଖର ଜନତା କର୍ଫୁ ଠାରୁ ଟିକେ ଅଧିକ କଠୋର ନିଷ୍ପତ୍ତି ନେଇ ଆମକୁ ଘର ଦ୍ୱାର ମୁହଁରେ ଲକ୍ଷ୍ମଣରେଖା ଟାଣି ରହିବାକୁ ପଡ଼ିବ ।
କରୋନାର ଅର୍ଥ କୋଇ ରୋଡ୍ ପର ନା ନିକଲେ ।
ଯଦି ଆମେ ବର୍ତ୍ତମାନ ଏହାର ମୁକାବିଲା ନ କରିବା ତେବେ ୨୧ ବର୍ଷ ପଛକୁ ଚାଲିଯିବା ।
ଗୁଜବକୁ ବିଶ୍ୱାସ ନ କରି ସାମାଜିକ ଦୂରତ୍ୱ ଏକମାତ୍ର ବିକଳ୍ପ ବୋଲି ମାନି ଚଳିବାକୁ ପଡ଼ିବ ।
ଆମ ମାନଙ୍କର ଟିକିଏ ଭୁଲ କେବଳ ପରିବାର ନୁହେଁ ଦେଶବାସୀଙ୍କୁ ଅସୁବିଧାରେ ପକାଇ ଦେବ ବୋଲି ସେ କହିଛନ୍ତି ।
ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ସମସ୍ତେ ଏକାଠି ହୋଇ ଦେଶ ଏହି ସମସ୍ୟା ସମୟରେ ପ୍ରଧାନ ମନ୍ତ୍ରୀଙ୍କ ଅପିଲକୁ ସମର୍ଥନ ଜଣାଇବା ପାଇଁ କହିଛନ୍ତି।
ନୂଆଦିଲ୍ଲୀ, ମାର୍ଚ୍ଚ ୬ (ଲୋକାଲ ୱାୟାର): ନୂଆଦିଲ୍ଲୀସ୍ଥିତ ଦ୍ବାଦଶ ନ୍ୟାସନାଲ୍ ସେଣ୍ଟର୍ ଫର୍ ପରଫର୍ମିଂ ଆର୍ଟ୍ସରେ ଶୁକ୍ରବାର ଓଡିଶା ଐତିହ୍ୟ ଓ ଲୋକକଳା ପ୍ରଦର୍ଶିତ ହେବ ।
ଆଜି ଓ ଶନିବାର ଛଅଜଣିଆ ଓଡ଼ିଆ କଳାକାର ଦଳ ଏଠାରେ ସଂଗୀତ, ନୃତ୍ୟ ଓ ନାଟକ ପ୍ରଦର୍ଶନ କରିବେ ।
ପ୍ରଥମ ଦିନରେ ନୀଳାଚଳ ନନ୍ଦଙ୍କ ଦ୍ବାରା ଭକ୍ତି ଗୀତ କାର୍ଯ୍ୟକ୍ରମ ସାଙ୍ଗକୁ ଢୋଲମହୁରୀ କଳାପରିଷଦ ପକ୍ଷରୁ ପଶ୍ଚିମ ଓଡିଶାର ଲୋକନୃତ୍ୟ ପ୍ରଦର୍ଶିତ ହେବ ।
ମୟୂରଭଞ୍ଜର ଛଉ ନୃତ୍ୟଶିଳ୍ପୀ ଦୟାସାଗର ଓ ଦଳ ପକ୍ଷରୁ ଛଉନୃତ୍ୟ ପ୍ରଦର୍ଶିତ ହେବ।
ପ୍ରଥମ ଦିନର କାର୍ଯ୍ୟକ୍ରମରେ ରାହା ବାୟ ଅନ୍ବେଷା ପକ୍ଷରୁ ଲୋକନାଟ୍ୟ ପରିବେଷଣ କରାଯିବ ବୋଲି କୁହାଯାଇଛି।
ନୂଆଦିଲ୍ଲୀ, ମାର୍ଚ୍ଚ ୨(ଲୋକାଲ ୱାୟାର): ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନିର୍ଦ୍ଦେଶରେ ଉତ୍ତର-ପୂର୍ବ ଦିଲ୍ଲୀର ଦଙ୍ଗାଗ୍ରସ୍ତ ଅଞ୍ଚଳରେ ପ୍ରଭାବିତ ହୋଇଥିବା ଓଡ଼ିଆ ପରିବାରଙ୍କୁ 'ମୋ ପରିବାର' ଯୋଜନାରେ ସହାୟତା ବଣ୍ଟନ କରାଯାଇଥିବା ବିଜେଡିର ଜଣେ ବରିଷ୍ଠ ନେତା ସୋମବାର ସୂଚନା ଦେଇଛନ୍ତି ।
ଉତ୍ତର-ପୂର୍ବ ଦିଲ୍ଲୀର ଭଜନାପୁରା-ଖଜୁରୀଖାସ ଅଞ୍ଚଳରେ ବାସ କରୁଥିବା ବହୁ ଓଡ଼ିଆ ପରିବାର ଦଙ୍ଗାରେ କ୍ଷତିଗ୍ରସ୍ତ ହୋଇଛନ୍ତି ।
ସେମାନଙ୍କ ଘର ପୋଡ଼ିଯିବା ସହ ଜୀବିକା ମଧ୍ୟ ହରାଇଛନ୍ତି ।
ମୁଖ୍ୟମନ୍ତ୍ରୀଙ୍କ ନିର୍ଦ୍ଦେଶରେ ରାଜନଗର ବିଜେଡି ବିଧାୟକ ଧ୍ରୁବ ସାହୁ ଦଙ୍ଗାଗ୍ରସ୍ତ ଅଞ୍ଚଳ ଗସ୍ତ କରି କ୍ଷତିଗ୍ରସ୍ତ ପ୍ରବାସୀ ଓଡ଼ିଆଙ୍କୁ ୧୫ ଦିନର ରେସନ, ବେଡସିଟ୍, ବିସ୍କୁଟ ଓ ଖାଦ୍ୟ ସାମଗ୍ରୀ ପ୍ରଦାନ କରିଛନ୍ତି ।
ନୂଆଦିଲ୍ଲୀ, ଫେବ୍ରୁଆରୀ ୧୭(ଲୋକାଲ ୱାୟାର): ଦେଶରେ କମ୍ୟୁନିଟି କିଚେନ ସ୍ଥାପନ ନେଇ ଜନସ୍ୱାର୍ଥ ମାମଲାରେ ସତ୍ୟପାଠ ଦାଖଲ ନିର୍ଦ୍ଦେଶାବଳୀ ପାଳନରେ ଖିଲାପ କରିଥିବାରୁ ତଥା ପୂର୍ବ ଧାର୍ଯ୍ୟ ଜରିମାନା ଦାଖଲରେ ବିଫଳ ହୋଇଥିବାରୁ ସୁପ୍ରିମକୋର୍ଟ ଓଡ଼ିଶା ସମେତ ପାଞ୍ଚଟି ରାଜ୍ୟ ଉପରେ ଅତିରିକ୍ତ ୫ ଲକ୍ଷ ଟଙ୍କା ଜରିମାନା ଲାଗୁ କରିଛନ୍ତି ।
ଜଷ୍ଟିସ ଏନଭି ରମନ୍ନାଙ୍କ ଅଧ୍ୟକ୍ଷତାରେ ଗଠିତ ଖଣ୍ଡପୀଠ ପାଞ୍ଚଟି ରାଜ୍ୟ- ଓଡ଼ିଶା, ଦିଲ୍ଲୀ, ମହାରାଷ୍ଟ୍ର, ଗୋଆ ଓ ମଣିପୁରକୁ ପାଞ୍ଚ ଲକ୍ଷ ଟଙ୍କା ଜରିମାନା ନିର୍ଦ୍ଦେଶ ଦେବା ସହ ମାମଲାର ପରବର୍ତୀ ଶୁଣାଣି ଏପ୍ରିଲ ୮ରେ କରିବାକୁ ଧାର୍ଯ୍ୟ କରିଛନ୍ତି ।
କିଛି ରାଜ୍ୟ ଜରିମାନା ପ୍ରତ୍ୟାହାର ପାଇଁ କରିଥିବା ଆବେଦନକୁ ମଧ୍ୟ ଖଣ୍ଡପୀଠ ପ୍ରତ୍ୟାଖ୍ୟାନ କରିଛନ୍ତି ।
ସମାଜସେବୀ ଅନୁନ ଧାୱନ, ଇଶାନ ଧାୱନ ଓ କୁଂଜନା ସିଂହଙ୍କ ଦ୍ୱାରା ରୁଜୁ ଜନସ୍ୱାର୍ଥ ମାମଲାର ଶୁଣାଣି କରି ଅଦାଲତ ଏହି ନିର୍ଦ୍ଦେଶ ଦେଇଛନ୍ତି ।
କ୍ଷୁଧା ସମସ୍ୟାର ମୁକାବିଲା ପାଇଁ ଦେଶରେ କମ୍ୟୁନିଟି କିଚେନ ସ୍ଥାପନର ଆବଶ୍ୟକତା ରହିଛି ବୋଲି ଗତବର୍ଷ ଅକ୍ଟୋବର ୧୮ରେ ସୁପ୍ରିମକୋର୍ଟ ହୃଦୟଙ୍ଗମ କରିଥିଲେ ।
ତେଣୁ ଏହି ମାମଲା ସମ୍ପର୍କରେ ମତ ଦେବାକୁ କେନ୍ଦ୍ର ଓ ସମସ୍ତ ରାଜ୍ୟକୁ ନୋଟିସ ଜାରି କରିଥିଲେ ।
କ୍ଷୁଧା ଓ କୁପୋଷଣର ମୁକାବିଲା ପାଇଁ କମ୍ୟୁନିଟି କିଚେନ ସ୍ଥାପନ ଯୋଜନା ପ୍ରସ୍ତୁତ କରିବାକୁ ସମସ୍ତ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳକୁ ନିର୍ଦ୍ଦେଶାବଳୀ ଜାରି କରିବାକୁ ନିର୍ଦ୍ଦେଶ ଦେଇଥିଲେ ।
ଆଣ୍ଡାମାନ ଓ ନିକୋବର, କର୍ଣ୍ଣାଟକ, ପଞ୍ଜାବ, ଉତ୍ତରାଖଣ୍ଡ, ଝାଡ଼ଖଣ୍ଡ, ନାଗାଲାଣ୍ଡ, ଜାମ୍ମୁ ଓ କଶ୍ମୀର ଭଳି ମାତ୍ର ୭ଟି ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳ ଖାଦ୍ୟ ସୁରକ୍ଷା ଓ କମ୍ୟୁନିଟି କିଚେନ ସମ୍ପର୍କିତ ଆଫିଡେଭିଟ ଦାଖଲ କରିଥିବା ଗତ ସପ୍ତାହରେ ସୁପ୍ରିମକୋର୍ଟଙ୍କ ଦୃଷ୍ଟିଗୋଚର ହୋଇଥିଲା ।
ନୂଆଦିଲ୍ଲୀ, ଫେବ୍ରୁଆରୀ ୬(ଲୋକାଲ ୱାୟାର): କେନ୍ଦୁଝର ଜିଲ୍ଲାରେ ଏକ ଖଣି କମ୍ପାନି ଦ୍ୱାରା ଆଦିବାସୀମାନେ ନିର୍ଯାତିତ ହେବା ଅଭିଯୋଗ ଉପରେ ଜନଜାତି କମିଶନ (ଏନସିଏସଟି) ଜିଲ୍ଲାପାଳ ଓ ଏସପିଙ୍କ ଠାରୁ ରିପୋର୍ଟ ତଲବ କରିଛନ୍ତି ।
ଜାତୀୟ ମହିଳା କମିଶନର ପୂର୍ବତନ ସଦସ୍ୟା ସୁକେଶୀ ଓରାମଙ୍କ ପକ୍ଷରୁ ଆଗତ ଏକ ପିଟିସନକୁ ଗ୍ରହଣ କରି ଏନସିଏସଟିର ଅତିରିକ୍ତ ନିର୍ଦ୍ଦେଶକ ଭି. ଅଶୋକ ବର୍ଦ୍ଧନ ଆସନ୍ତା ଏକ ମାସ ମଧ୍ୟରେ ରିପୋର୍ଟ ଦାଖଲ କରିବାକୁ ଜିଲ୍ଲାପାଳ ଓ ଏସପିଙ୍କୁ ନିର୍ଦ୍ଦେଶ ଦେଇଛନ୍ତି ।
କମିଶନଙ୍କ ନିକଟରେ ହୋଇଥିବା ଅଭିଯୋଗରୁ ପ୍ରକାଶ, ଯୋଡ଼ା ବ୍ଲକ ଦେଓଝର ପଞ୍ଚାୟତର କଟାମାଟି ଲୁହାପଥର ଖଣି ନିକଟରେ ରହୁଥିବା ଆଦିବାସୀମାନେ ଖଣି କମ୍ପାନି ବିରୋଧରେ ସ୍ୱର ଉତ୍ତୋଳନ କରିବାକୁ ସେମାନଙ୍କୁ ଅଟକ ରଖି, ଗିରଫ କରି ନିର୍ଯାତନା ଦିଆଯାଉଛି ।
୨୦୧୬ରେ କମ୍ପାନି କର୍ତ୍ତୃପକ୍ଷ ନିର୍ଦ୍ଦିଷ୍ଟ ସମୟସୀମାରେ ସ୍ଥାନୀୟ ଲୋକଙ୍କୁ ନିଯୁକ୍ତି ଦେବାକୁ ପ୍ରତିଶ୍ରୁତି ଦେଇଥିଲେ, ଯାହା ପାଳନ କରାଯାଇନାହିଁ ।
କମ୍ପାନି କଥା ରକ୍ଷା କରି ନଥିବାରୁ ଗତ ଡିସେମ୍ବର ୨୩ ତାରିଖରୁ ସ୍ଥାନୀୟ ଲୋକେ କମ୍ପାନୀ କାର୍ଯ୍ୟାଳୟ ସମ୍ମୁଖରେ ବିକ୍ଷୋଭ କରୁଛନ୍ତି ।
ଦାବି ପୂରଣ ନହେଲେ ଫେବ୍ରୁଆରୀ ୪ ତାରିଖରୁ ଖଣିଜ ପରିବହନ ବନ୍ଦ କରାଯିବ ବୋଲି ସ୍ଥାନୀୟ ଲୋକେ ଗତ ୨୭ ତାରିଖରେ ଲିଖିତ ଭାବେ କମ୍ପାନି କର୍ତ୍ତୃପକ୍ଷଙ୍କୁ ଜଣାଇଥିଲେ ।
୪ ତାରିଖରେ ଲୋକମାନେ ଖଣିଜ ପରିବହନ ବନ୍ଦ କରିବାକୁ ଯିବାରୁ ସେମାନଙ୍କୁ ପୁଲିସ ଗିରଫ କରିଥିବା ସୁକେଶୀ ଅଭିଯୋଗ କରିଛନ୍ତି ।
ଏଭଳି ସ୍ଥିତିରେ ସ୍ଥାନୀୟ ଆଦିବାସୀମାନଙ୍କୁ ନ୍ୟାୟ ପ୍ରଦାନ ଦିଗରେ ହସ୍ତକ୍ଷେପ କରିବାକୁ କମିଶନଙ୍କୁ ପିଟିସନରେ ନିବେଦନ କରାଯାଇଛି ।
ନୂଆଦିଲ୍ଲୀ, ଜାନୁଆରୀ ୨୪(ଲୋକାଲ ୱାୟାର): ଭାରତୀୟ ପଦାତିକ ବାହିନୀର ଦୁଇଟି ଉଚ୍ଚ ପଦବିରେ ଦୁଇ ଜଣ ଓଡ଼ିଆ ଅଧିକାରୀ ଅବସ୍ଥାପିତ ହୋଇଥିବା ପ୍ରତିରକ୍ଷା ବିଭାଗ ସୂତ୍ରରୁ ସୂଚନା ମିଳିଛି ।
ଓଡ଼ିଆ ସେନାଧିକାରୀ ଲେଫ୍ଟନାଣ୍ଟ ଜେନେରାଲ ସି ପି ମହାନ୍ତିଙ୍କୁ ସେନାର ଦକ୍ଷିଣ କମାଣ୍ଡ୍ ର କମାଣ୍ଡର ଭାବେ ଅବସ୍ଥାପିତ କରାଯାଇଛି ।
ଏବେ ସେ ଉତ୍ତର ଭାରତରେ ଜେନେରାଲ ଅଫିସର କମାଣ୍ଡିଂ ଭାବେ କାର୍ଯ୍ୟରତ ।
ଲେଫ୍ଟନାଣ୍ଟ ଜେନେରାଲ ମହାନ୍ତି ପୂର୍ବରୁ ପାକିସ୍ତାନ ଓ ଚୀନ୍ ସଂଲଗ୍ନ ସୀମାରେ କାମ କରିବା ସହ ଆସାମରେ ଉଗ୍ରବାଦ ବିରୋଧୀ ଅଭିଯାନ ଏବଂ କଙ୍ଗୋରେ ଜାତିସଂଘ ଶାନ୍ତି ସେନାର ନେତୃତ୍ୱ ନେଇଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
